קניון לב אשדוד

קניון לב אשדוד הוא קניון הממוקם ברובע ה' באשדוד, שהוקם ב-1993 והחל מ-2015 נמצא בהליכי סגירה. זהו הקניון הראשון שהוקם בעיר. הקניון נבנה בתכנונו של האדריכל יעקב רכטר. ב-2023 הוכרז על סגירתו עבור בניית שכונת מגורים.

כשהיה פעיל, נכחו בו כ-100 חנויות. לאורך פעילותו פעלו סניפים מרשתות רבות, ביניהן מקדונלד'ס, מגה, BUG, המשביר לצרכן, בורגר קינג, ארומה אספרסו בר, סטימצקי, קרביץ, קפולסקי, דלי קרים. כמו כן, פעל בו התיאטרון העירוני "ברמוזה".

היסטוריה 

קניון לב אשדוד הוקם ב-1993 על ידי איתן פרוטיץ. באותה השנה נכנסה קבוצת יעסור כשותפה בחברת "לב אשדוד" שהוקמה לשם כך, ומתחילת השותפות נכנסו לסכסוכים משפטיים רבים. ב-2005, כל הזכויות בחברה עברו לחזקתה של יעסור.

הקניון נרכש ב-2014 על ידי קבוצת האחים עופר, שהשקיעה כ-2.5 מיליון ש"ח בשיפוצו ובהכנסת חנויות נוספות תחתיו.

נפילתו וסגירתו 
עם הקמת מרכז הקניות "BIG Fashion" בכניסה הדרומית לאשדוד ב-2015, הקניון הידרדר מבחינה כלכלית. בעניין זה אמר ב-2016 אבי לוי, מנכ"ל קבוצת מליסרון, בעלי "קניוני עופר" למקומון "אשדוד אונליין", כי  וכי . לאחר שנראה שההשקעה בקניון לא נשאה פרי, באותה השנה בוועידת הקניונים באילת, האשים את פתיחת סניף ה-BIG בעיר באי-הצלחת הקניון והודיע כי מליסרון פנתה לעירייה בבקשה לשנות את ייעוד הקרקע.

בנובמבר 2017 החליט מנהל הקניון החדש שמינתה מליסרון – מנחם מעודי, לנסות לשפר את מעמד הקניון והוא הוסב לקניון עודפים. המהלך, שכלל מיתוג מחדש לשם "עופר לב העודפים אשדוד" ופתיחת מתחם ירידים מתחלפים בשטח 500 מ"ר והגדלת החנויות לשטח של 100 ועד 150 מ"ר, השקיעה קניוני עופר כ-1.5 מיליון ש"ח. הגדלת החנויות, שגודלן המקורי עמד על 30 עד 40 מ"ר התאפשר עקב עזיבת בעלי החנויות אל קניון הסיטי (התחנה המרכזית), קניון "סי מול" ולסטאר סנטר.

ב-2019 התפרסם כי מליסרון מתכננת להרוס את הקניון כדי לבנות במקומו שכונת מגורים בת 4 מגדלים בני 26 קומות שבתחתיתם תוקם שדרת חנויות, בשטח 12,000 מ"ר.

בספטמבר 2020 במהלך טקס החתימה על הסכמי אברהם, נורו רקטות על ידי חמאס לעבר אשדוד ואשקלון בניסיון לפגוע בתהליך השלום. אחת מהן פגעה ברחוב משה אבן עזרא בסמוך לכניסה הראשית לקניון ופצעה 5 אנשים משברי זכוכית, ביניהם אחד במצב בינוני-קשה, וגרמה נזק לחנויות במרכזון הרובע.

ביוני 2020 קבוצות הנדל"ן "צרפתי שמעון" ו"יחד הבונים אשדוד" רכשו את הקניון מקבוצת מליסרון בעבור 230 מיליון ש"ח. במהלך אותה השנה הוכרז כי סגירת הקניון תתרחש במהלך חודש יולי באותה השנה. סגירתו נדחתה לנובמבר 2020, אך נדחתה בשנית. בספטמבר 2022 הוועדה המחוזית אישרה את פינוי הקניון ואת הבנייה בשטחו. ביולי 2023 הקניון הכריז על סגירתו, ובפועל רק סניף במקומו בניית שכונת מגורים מעורבת שימושים בת 4 מגדלים, פארק, דיור מוגן, בית ספר ומתנ"ס.

קישורים חיצוניים

תצלומים 
 קניון לב אשדוד ב

כתבות 
 
 
 
 
 
 
עניינים משפטיים

הערות שוליים 

אשדוד: מבנים
ישראל: מרכזי קניות
מליסרון
אשדוד: כלכלה